CELEX: 31997R2455
Language: da
Date: 1997-12-10 00:00:00
Title: Kommissionens forordning (EF) nr. 2455/97 af 10. december 1997 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion

Avis juridique important

|

31997R2455

Kommissionens forordning (EF) nr. 2455/97 af 10. december 1997 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion  

EF-Tidende nr. L 340 af 11/12/1997 s. 0026 - 0026

KOMMISSIONENS FORORDNING (EF) Nr. 2455/97 af 10. december 1997 om ændring af forordning (EØF) nr. 3061/84 om gennemførelsesbestemmelser vedrørende ordningen for støtte til olivenolieproduktion KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 5, stk. 5, ogud fra følgende betragtninger:I Kommissionens forordning (EØF) nr. 3061/84 (3), senest ændret ved forordning (EF) nr. 1110/97 (4), er den 30. november i hvert produktionsår fastsat som den seneste dato, hvor dyrkningserklæringerne kan indsendes;i betragtning af omstændighederne som følge af jordskælvet i oktober 1997 i regionerne Marche og Umbria i Italien bør olivendyrkerne i disse regioner undtagelsesvis have lov til at indgive dyrkningserklæringerne for produktionsåret 1997/98 indtil den 31. januar 1998; det er ligeledes nødvendigt at forlænge fristen for producentorganisationernes indgivelse af dyrkningserklæringer;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -UDSTEDT FØLGENDE FORORDNING:Artikel 1 I forordning (EØF) nr. 3061/84 foretages følgende ændringer:1) Artikel 1, stk. 1, andet og tredje afsnit, affattes således:»For olivendyrkere, hvis arealer helt eller delvis er beliggende i regionerne Marche og Umbria i Italien, indsendes de i første afsnit omhandlede dyrkningserklæringer vedrørende produktionsåret 1997/98 dog senest den 31. januar 1998.«2) Artikel 4, andet og tredje stykke, affattes således:»For dyrkningserklæringer fra medlemmer, hvis arealer helt eller delvis er beliggende i regionerne Marche og Umbria i Italien, forlænges fristen for produktionsåret 1997/98 dog indtil den 28. februar 1998.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 1. december 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 10. december 1997.På Kommissionens vegneFranz FISCHLERMedlem af Kommissionen(1) EFT 172 af 30. 9. 1966, s. 3025/66.(2) EFT L 206 af 16. 8. 1996, s. 11.(3) EFT L 288 af 1. 11. 1984, s. 52.(4) EFT L 162 af 19. 6. 1997, s. 14.